als_Latn dik_Latn sag_Latn
Guvernatori i Bankës së Shqipërisë, Gent Sejko ka kritikuar bankat private lidhur me politikat e tyre të kreditimit. Sipas Sejkos në muajin janar kredia ishte 2.6 % më e ulët se një vit më parë, duke vënë kështu në pikëpyetje rimëkëmbjen e ekonomisë. Sejko tha se bankat duhet të mbështesin ekonominë me dhënien e kredive.
"I bëj thirrje sistemit bankar të shkëputet nga qëndrimi relativisht pasiv. Duhet të kuptoni se ka ardhur koha të ktheheni në biznesin tradicional të bankës tregtare, kreditimin e ekonomisë. Mos vazhdoni të jeni peng i disa praktikave të vjetra të kredive të dështuara. Zinxhiri drejtues i Bankës së Shqipërisë nuk është i kënaqur me situatën aktuale, ndërkohë që arsyet apo pretendimet e shumta që mund të ngrihen nuk mund të justifikojnë një lloj apatie dhe mungese oreksi për rrezik në investim. Presioni ynë sa do të vijë dhe do të rritet në këtë drejtim. Ju ftoj të merrni sa më shpejt masa korrektuese për të mbështetur më mirë ekonominë me kredi." - tha Sejko
Ndërsa bankat private theksojnë se frika nga moskthimi i kredive, apo kreditë e këqia janë ndër arsyet e politikave të ashpra dhe të kujdesshme lidhur me kreditë.
als_Latn als_Latn als_Latn